Document ID: /roh_data/filtered/Bilingualer_Corpus_interleaved-it-rm.jsonl.gz/1096

This is a text translated from Italian to Rumantsch Grischun.
La Commissione per la formazione e la cultura sostiene i risanamento della Scuola cantonale Halde di Coira

La Commissione del Gran Consiglio per la formazione e la cultura ha dibattuto il messaggio del Governo sul risanamento edilizio della Scuola cantonale Halde di Coira. La Commissione chiede all'unanimità al Gran Consiglio di entrare nel merito del progetto. Per questo affare la Commissione è presieduta dal granconsigliere Daniel Zindel. Alla seduta della Commissione ha preso parte anche il Consigliere di Stato Stefan Engler.

Il 16 maggio 2004 il Popolo grigionese ha respinto il progetto "Nuova costruzione e risanamento della Scuola cantonale di Coira". Nel messaggio in questione viene perciò ora presentato al Gran Consiglio per la decisione solo il risanamento della Scuola cantonale Halde. Il risanamento previsto della Scuola cantonale Halde è parte di un concetto globale e si basa su un programma degli spazi globale realizzabile a tappe. È possibile decidere sul singolo progetto di risanamento senza che con esso vengano creati obblighi materiali per eventuali rinnovi di impianti esistenti e per il loro ampliamento. La procedura a tappe consente inoltre di tenere conto di possibili cambiamenti di politica formativa e di adeguare eventualmente il programma degli spazi globale.

Nel suo messaggio a destinazione del Gran Consiglio il Governo richiama l'attenzione sull'urgenza temporale del progetto di risanamento a causa del cattivo stato edilizio della Scuola cantonale Halde e della problematica del PCB. In caso di approvazione del Gran Consiglio l'inizio dei lavori di risanamento è previsto per l'estate 2007. L'esecuzione dei lavori dovrebbe avvenire in tre tappe di un anno, mantenendo parzialmente l'esercizio scolastico.

Dopo aver dibattuto in modo approfondito l'affare, la grande maggioranza della Commissione è dell'avviso che lo stato edilizio della Scuola cantonale Halde e l'esercizio che ne consegue siano così carenti che deve essere rapidamente avviato un risanamento globale. Essa è stata convinta dal Consigliere di Stato Engler e da altri esperti presenti dell'Ufficio edile e della Scuola cantonale che l'edificio risanato Halde soddisferà in futuro tutte le esigenze sia dal lato edilizio che da quello scolastico.

Di conseguenza, la Commissione ha approvato con dieci voti a uno il concetto di risanamento edilizio per la Scuola cantonale Halde di Coira, per la cui esecuzione deve essere concesso un credito d'impegno di 50 milioni di franchi. La Commissione ha deciso all'unanimità riguardo al collegamento adatto ai disabili delle sedi "Plessur" e "Halde". Il Governo deve essere incaricato di elaborare un progetto separato.

Il Gran Consiglio si occuperà del progetto nella sessione di giugno 2006.

Persona di riferimento:

Daniel Zindel, Commissione per la formazione e la cultura, tel. 077 423 10 53

Organo: Commissione per la formazione e la cultura

Fonte: it Commissione per la formazione e la cultura

Data: 27.04.2006

La cumissiun per furmaziun e cultura sustegna la sanaziu da la scola chantunala Halde a Cuira

La cumissiun per furmaziun e cultura dal cussegl grond ha tractà la missiva da la regenza davart la sanaziun architectonica da la scola chantunala Halde a Cuira. La cumissiun propona unanimamain al cussegl grond d'entrar en il project. Per questa fatschenta vegn la cumissiun presidiada dal deputà Daniel Zindel. A la sesida da la cumissiun è sa participà er il cusseglier guvernativ Stefan Engler.

Ils 16 da matg 2004 avevan las votantas grischunas ed ils votants grischuns refusà il project "construcziun nova e sanaziun da la scola chantunala da Cuira". Cun la missiva ch'è ussa avant maun vegn perquai suttamessa a la deliberaziun dal cussegl grond exclusivamain la sanaziun da la scola chantunala Halde. Questa sanaziun previsa è integrada en in concept general e sa basa sin in program per l'entir areal che po vegnir realisà en etappas. Il project da sanaziun po vegnir concludì per sasez, senza ch'i resultian tras quai obligaziuns per eventualas renovaziuns da stabiliments existents e per lur engrondiment. Cun proceder en etappas èsi plinavant pussaivel da prender resguard sin eventualas midadas en la politica da furmaziun e d'adattar il program per l'entir areal, sche quai è necessari.

En sia missiva al cussegl grond renda la regenza attent a l'urgenza dal project da sanaziun pervi dal nausch stadi architectonic da la scola chantunala Halde e pervi da la problematica da PCB. Sch'il cussegl grond approvescha il project, po vegnir cumenzà la stad 2007 cun las lavurs da sanaziun. Las lavurs da construcziun duain vegnir exequidas en trais etappas d'in onn e cun mantegnair parzialmain il manaschi da scola.

Suenter avair tractà pli detagliadamain la fatschenta è la gronda maioritad da la cumissiun da l'avis ch'il stadi architectonic da la scola chantunala Halde e ch'ils andaments da manaschi respectivs sajan uschè manglus ch'ina sanaziun cumplessiva stoppia vegnir prendida per mauns en moda speditiva. Tras il cusseglier guvernativ Stefan Engler sco er tras las expertas e tras ils experts da l'uffizi da construcziun auta e da la scola chantunala - ch'eran medemamain preschents - ha la cumissiun pudì sa laschar persvader che l'edifizi Halde correspundia - ina giada ch'el è sanà - a tut las pretensiuns, e quai tant ord vista archtitectonica sco er ord vista da la scola.

Consequentamain ha la cumissiun deliberà cun 10 cunter 1 vusch il concept architectonic per la sanaziun da la scola chantunala Halde a Cuira; per realisar quest concept duai vegnir concedì in credit d'impegn da 50 milliuns francs. Unanimamain ha la cumissiun prendì il conclus concernent la colliaziun dals lieus da scola "Plessur" e "Halde" tenor ils basegns da las persunas cun impediments. En quest reguard duai la regenza vegnir incumbensada d'elavurar in project separà.

Il cussegl grond vegn a tractar quest project durant la sessiun da zercladur 2006.

Persuna che dat infurmaziuns:

Daniel Zindel, cumissiun per furmaziun e cultura, tel. 077 423 10 53

Gremi: cumissiun per furmaziun e cultura

Funtauna: rg cumissiun per furmaziun e cultura

Data: 27.04.2006